L’ecoparc mòbil visita dues vegades Burjassot, al març
2025-07-24

Fidel a la seua cita, l’Ecoparc mòbil de l’Entitat Metropolitana per al Tractament de Residus (EMTRE) visitarà Burjassot dues vegades, al març.

La primera vegada serà del dijous 2 al dissabte 4 de març, amb horari, el dijous i el divendres de 10 a 14 i de 16 a 19 hores i el dissabte únicament en horari de matí, de 10 a 14 hores. La segona visita tindrà lloc del dilluns 27 al dimecres 29 de març i, en aquesta ocasió, l’horari serà de 10 a 14 i de 16 a 19 hores.

Els Ecoparc mòbils de la Emtre faciliten que la ciutadania puga depositar aquells residus per als quals no existeixen contenidors específics, facilitant amb això el seu reciclatge.

Pintures, dissolvents o càpsules de café, llibres i revistes, piles, termòmetres, reactius de laboratori, aerosols, aparells electrònics petits, bombetes, cartutxos d’impressores, telèfons mòbils i carregadors, bateries, DVD/CD o envasos contaminants són alguns dels elements que es poden depositar en els ecoparcs.